CELEX: 62011TN0301
Language: hu
Date: 2011-06-16 00:00:00
Title: T-301/11. sz. ügy: 2011. június 16-án benyújtott kereset — Ben Ali kontra Tanács

30.7.2011   
            
            
               HU
            
            
               Az Európai Unió Hivatalos Lapja
            
            
               C 226/29
            
         2011. június 16-án benyújtott kereset — Ben Ali kontra Tanács
   (T-301/11. sz. ügy)
   2011/C 226/57
   Az eljárás nyelve: francia
   
      Felek
   
   
      Felperes: Mehdi Ben Tijani Ben Haj Hamda Ben Haj Hassen Ben Ali (Tunisz, Tunézia) (képviselő: A. de Saint Remy ügyvéd)
   
      Alperes: az Európai Unió Tanácsa
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               a Törvényszék eljárási szabályzatának 64. cikke alapján rendeljen el pervezető intézkedést a Bizottság arra való felhívása érdekében, hogy hozza nyilvánosságra a megtámadott rendelet elfogadására vonatkozó valamennyi dokumentumot;
            
         
               —
            
            
               semmisítse meg a 2011. február 4-i 101/2011/EU rendeletet a felperesre vonatkozó részében;
            
         
               —
            
            
               megsemmisítés hiányában alkalmazzon eltérést az alapul szolgáló pénzügyi követelések, valamint bizonyos, esetről esetre értékelt rendkívüli költségek tekintetében;
            
         
               —
            
            
               kötelezze az Európai Unió Tanácsát arra, hogy fizessen a felperesnek összesen 50 000 eurót különböző okokból bekövetkezett kárai megtérítéseként;
            
         
               —
            
            
               kötelezze az Európai Unió Tanácsát arra, hogy fizessen a felperesnek 7 500 eurót a jelen keresetet alátámasztó védekezés költségei miatt;
            
         
               —
            
            
               az Európai Unió Tanácsát kötelezze az összes költség viselésére.
            
         
      Jogalapok és fontosabb érvek
   
   Keresete alátámasztása érdekében a felperes hét jogalapra hivatkozik:
   
               1.
            
            
               Az első jogalap a megfelelő jogi alap hiányán alapul, amennyiben először is a szankció nem a béke és a biztonság fenntartására vagy helyreállítására irányul, és sérti a felperes egyéni jogait, másodszor a határozat indokolása bizonytalanságokat és pontatlanságokat tartalmaz, harmadszor pedig az intézkedés aránytalan és nem igazolható.
            
         
               2.
            
            
               A második jogalap a védelemhez való jog megsértésén és a hatékony bírói jogvédelemhez való jogon alapul.
            
         
               3.
            
            
               A harmadik jogalap az indokolási kötelezettség megsértésén alapul, amennyiben először is a pénzeszközök befagyasztása politikai szervezet által eldöntött szankciónak minősül, másodszor a megtámadott rendelet nem tesz említést törlési eljárásról, harmadszor a felperes alapvető jogai az eljárás minden szakaszában sérülnek, negyedszer pedig az intézkedések indokolása általános, megalapozatlan, homályos és pontatlan.
            
         
               4.
            
            
               A negyedik jogalap a tények nyilvánvaló értékelési hibáján alapul, amennyiben nem bizonyított a felperes jogellenes cselekményben való közreműködése.
            
         
               5.
            
            
               Az ötödik jogalap a tulajdonhoz való jogra vonatkozik, amennyiben az intézkedések a felperes tulajdonhoz való jogának nem igazolható korlátozását jelentik.
            
         
               6.
            
            
               A hatodik jogalap az arányosság elvének megsértésén alapul.
            
         
               7.
            
            
               A hetedik jogalap az élethez való jogra vonatkozik, amennyiben a pénzeszközök befagyasztása nem járhatna azon következménnyel, hogy veszélyezteti a felperes megélhetési eszközeit és élethez való jogát.